《题杨著别业》
唐代·耿湋

柳巷向陂斜，回阳噪乱鸦。农桑子云业，书籍蔡邕家。

暮叶初翻砌，寒池转露沙。如何守儒行，寂寞过年华。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。